
Θεσσαλονίκη: 12.03.2026 
 Αρ. Πρωτ.: 284
ΔΕΛΤΙΟ ΤΥΠΟΥ
«Ένα μεγάλο «μαζί» για την αναπηρία στη Θεσσαλονίκη: Με επιτυχία και θετικό κλίμα συνεχίζονται οι συναντήσεις ενημέρωσης και ευαισθητοποίησης»
Όταν η γνώση συναντά τη συνεργασία, το αποτέλεσμα είναι μόνο θετικό! Στις 9 & 10 Μαρτίου 2026, στο πλαίσιο της Δράσης «Συναντήσεις Ενημέρωσης και Ευαισθητοποίησης», αναπτύχθηκε μια σπουδαία δυναμική με νέες ιδέες και κοινούς στόχους. Πραγματοποιήθηκαν διαδοχικοί κύκλοι συζητήσεων και συναντήσεις γνωριμίας με στελέχη φορέων και συλλόγων της πόλης:
· Την εκπαιδευτική κοινότητα, με τη συμμετοχή του 1ου ΕΕΕΕΚ Θεσσαλονίκης, του 1ου Ειδικού Δημοτικού Σχολείου Θεσσαλονίκης (καθώς και του αντίστοιχου Συλλόγου Γονέων & Κηδεμόνων) και του 4ου Ειδικού Δημοτικού Σχολείου Θεσσαλονίκης.
· Τον τομέα της υγείας και της ψυχικής υγείας, με το Κέντρο Ψυχικής Υγείας Κεντρικού Τομέα και το Ανοιχτό Πολυϊατρείο των Γιατρών του Κόσμου Θεσσαλονίκης.
· Σπουδαίους κοινωνικούς και ανθρωπιστικούς φορείς, όπως το ΚΥΝ (Κέντρο Υποστήριξης Νέων) της ΑΡΣΙΣ και τον Σύλλογο "Ασπίδα για το παιδί".
· Το αναπηρικό κίνημα, με τους Συλλόγους Νεφροπαθών, Διαβητικών, Θαλασσαιμίας, τον Νομαρχιακό Σύλλογο Ατόμων με Αναπηρία Θεσσαλονίκης, την Ελληνική Εταιρεία Προστασίας Αυτιστικών Ατόμων (Ε.Ε.Π.Α.Α.) καθώς και την Περιφερειακή Ομοσπονδία Ατόμων με Αναπηρία Κεντρικής Μακεδονίας.
Μέσα από ζωντανές συζητήσεις, αναπτύχθηκαν ισχυρές συνέργειες και τέθηκαν γόνιμοι προβληματισμοί, ενισχύοντας την ικανότητα όλων των στελεχών να στηρίζουν καθημερινά τα άτομα με αναπηρία και χρόνιες παθήσεις.
Tο ΙΝ-ΕΣΑμεΑ, διατηρεί τα γραφεία του στη Θεσσαλονίκη, και παρέχει υπηρεσίες, στο πλαίσιο της Πράξης, από Δευτέρα έως Παρασκευή 8.30 - 16.30.
Επικοινώνησε μαζί μας, επιλέγοντας τον τρόπο που σε εξυπηρετεί:
Δια ζώσης: Στα γραφεία μας, Παπαρρηγοπούλου 7
Τηλεφωνικά: Στο 2310-842742
Ηλεκτρονικά: Μέσω email στο info@in-esamea.gr
Το Ινστιτούτο της Εθνικής Συνομοσπονδίας Ατόμων με Αναπηρία & Χρόνιες Παθήσεις, ΙΝ-ΕΣΑμεΑ, και ο Δήμος Θεσσαλονίκης, από τον Μάρτιο του 2025, υλοποιούν την Πράξη «Ολοκληρωμένες Υπηρεσίες Υποστήριξης για Άτομα με Αναπηρία, Χρόνιες Παθήσεις και τις οικογένειές τους στον Δήμο Θεσσαλονίκης» με ΚΩΔ. ΟΠΣ (MIS) 6018248 και συγχρηματοδότηση από το Ευρωπαϊκό Κοινωνικό Ταμείο (ΕΚΤ), στο πλαίσιο του Επιχειρησιακού Προγράμματος «Κεντρική Μακεδονία 2021-2027».

